На основу члана 30. алинеја 31. Закона о локалној самоупрaви („Службени гласник Републике Српске“, број 101/04, 42/05 и 118/05 и 98/13), члана 2. став 1. Закона о јавним предузећима („Службени глaсник РС“, број 75/04 и 78/11), члана 189. Закона о привредним друштвима („Службени глсник РС“, број 127/08, 58/09, 100/11 и 67/13) и члана 38. став 2. тачка џ) Статута Града Бијељина („Службени гласник Града Бијељина“, број 8/13 и 27/13), Скупштина Града Бијељина на \_\_ сједници одржаној дана \_\_\_\_\_\_\_ 2015. године донијела је

**О Д Л У К У**

**О ОРГАНИЗОВАЊУ ЈАВНЕ УСТАНОВЕ БАЊА „ДВОРОВИ“ ДВОРОВИ У**

**ЗАТВОРЕНО АКЦИОНАРСКО ДРУШТВО**

Члан 1.

Овом одлуком Јавна установа Бања „Дворови“ Дворови мијења облик организовања у јавно предузеће правне форме – затворено акционарско друштво.

1. **Назив и сједиште Друштва**

Члан 2.

Пословно име Друштва гласи: Затворено акционарско друштво Бања „Дворови“ Дворови.

Скраћено име Друштва: Бања „Дворови“ а.д. Дворови.

Члан 3.

Сједиште Друштва је у Бијељини, Дворовима, ул. Карађорђева број 100.

1. **Назив оснивача**

Члан 4.

Оснивач Друштва је Град Бијељина са сједиштем у Бијељини, Трг Краља Петра I Карађођревића бр. 1.

1. **Основни капитал**

Члан 5.

Износ уписаног и уплаћеног основног капитала износи 5.195.449,88 КМ и подијељен је на 5.195.450 редовних акција класе „А“ номиналне вриједности 1,00 КМ.

1. **Дјелатност Друштва**

Члан 6.

Дјелатности Друштва:

01.11 гајење житарица (осим риже), махунарки и сјемења уљарица

01.13 гајење поврћа, диња и лубеница, корјенастог и гомољастог поврћа

01.19 гајење осталих једногодишњих усјева

10.11 прерада и конзервисање меса

10.89 производња осталих прехрамбених производа, д.н.

36.00 прикупљање, пречишћавање и снабдијевање водом

42.21 изградња цјевовода за течности и гасове

46.39 неспецијализована трговина на велико храном,пићима и дуваном,

46.41 трговина на велико текстилом,

46.46 трговина на велико фармацеутским производима,

46.49 трговина на велико осталом робом за домаћинства,

46.90 неспецијализована трговина на велико,

47.22 трговина на мало месом и производима од меса у специјализованим

продавницама,

47.24 трговина на мало хљебом,колачима,производима од брашна и

производима од шећера у специјализованим продавницама,

47.25 трговина на мало пићима у специјализованим продавницама,

47.26 трговина на мало производима од дувана у специјализованим

продавницама,

47.29 остала трговина на мало прехрамбеним производима у

специјализованим продавницама,

49.39 остали копнени превоз путника, д.н.

49.41 друмски превоз робе

55.10 хотели и сличан смјештај

55.20 одмаралишта и остали смјештај за краћи одмор

55.30 кампови и простори за камповање

56.10 дјелатности ресторана и услуге доставе хране

56.29 остале дјелатности припреме и послуживања (доставе) хране

56.30 дјелатности припреме и послуживања пића

86.22 дјелатност специјалистичке медицинске праксе,

93.11 рад спорстких објеката

Друштво ће обављати спољнотрговински промет у оквиру регистрованих дјелатности.

Друштво може обављати и друге дјелатности, здравствену дјелатност физикалне медицине и рехабилитације, уколико за то испуњава услове предвиђене законом.

Претежна дјелатност Друштва: хотели и сличан смјештај - 55.10.

1. **Органи Друштва**

Члан 7.

Органи Друштва су:

1. Скупштина,
2. Надзорни одбор,
3. Управа (менаџмент).
   1. ***Скупштина***

Члан 8.

Скупштина је надлежна да:

1. доноси статут,
2. доноси пословник о свом раду и друге пословне акте у складу са законом,
3. доноси етички кодекс,
4. доноси план пословања и ревидирани план пословања,
5. доноси програм инвестиција за плански период,
6. именује и разрјешава надзорни одбор,
7. именује и разрјешава одбор за ревизију,
8. одлучује о трајној пословној сарадњи и повезивању са другим предузећима,
9. одлучује о расподјели годишње добити и покрићу губитака,
10. одлучује о повећању и смањењу основног капитала,
11. одлучује о оснивању нових предузећа,
12. одлучује о формирању пословне јединице,
13. одлучује о статусним промјенама, промјени правне форме и престанку јавног предузећа,
14. одлучује о стицању, продаји, давању у закуп, залагању или другом располагању имовином велике вриједности, у складу са Законом о привредним друштвима и
15. одлучује о другим питањима у складу са законом и Статутом.

Скупштину Друштва чини оснивач, а истог представља и заступа градоначелник Града Бијељина.

* 1. ***Надзорни одбор***

Члан 9.

Приликом номиновања кандидата за избор чланова Надзорног одбора, орган надлежан за избор поступа у складу са Законом о министарским, владиним и другим именовањима.

Члан 10.

Надзорни одбор је надлежан да:

1. надзире рад управе,
2. доноси пословник о свом раду,
3. предлаже статут, етички кодекс и друге акте скупштини,
4. предлаже именовање и разрјешење чланова одбора за ревизију,
5. именује и разрјешава чланове управе у складу са поступцима утврђеним статутом и законом,
6. доноси смјернице о набавци и врши надзор над њиховим спровођењем,
7. одобрава препоруке одбора за ревизију о расподјели добити, те другим питањима,
8. даје овлашћење за ограничене активности у складу са законом о јавним предузећима,
9. даје упутства директору за спровођење истраге у вези са учињеним неправилностима,
10. даје приједлог скупштини о пословној сарадњи и повезивању са другим предузећима,
11. доноси одлуке о инвестирању у складу са законом и статутом,
12. даје приједлог скупштини о оснивању нових предузећа,
13. сазива сједнице скупштине,
14. утврђује приједлог одлука скупштине и врши контролу спровођења усвојених одлука и
15. обавља и друге послове утврђене законом, статутом и актима Друштва.

Члан 11.

Надзорни одбор састоји се од пет чланова.

Кандидат за члана Надзорног одбора поред услова прописаних законом, мора да испуњава и посебне критеријуме и услове прописане Статутом Друштва.

Члан 12.

Чланови Управног одбора Јавне установе Бања „Дворови“ Дворови ће бити вршиоци дужности чланова Надзорног одбора Бања „Дворови“ а.д. Дворови до именовања чланова Надзорног одбора по предвиђеној законској процедури.

* 1. ***Управа***

Члан 13.

Управу Друштва чине директор и два извршна директора.

Надлежност управе је:

1. извјештавање надзорног одбора на захтјев надзорног одбора,
2. спровођење етичког кодекса,
3. израда и надгледање реализације планова пословања,
4. предлагање и спровођење смјерница о набавци те спровођење важећих прописа,
5. утврђивање приједлога о расподјели добити и покрићу губитка,
6. запошљавање и отпуштање запослених у складу са поступцима утврђеним актима Друштва и важећим законима,
7. давање приједлога надзорном одбору о пословној сарадњи и повезивању са другим предузећима,
8. давање приједлога надзорном одбору о инвестиционим одлукама у складу са важећим законима о инвестицијама,
9. давање приједлога надзорном одбору о оснивању нових предузећа,
10. обавља и друге послове утврђене законом, статутом и актима предузећа.

Члан 14.

За директора и извршног директора Друштва може бити именовано лице које испуњава опште и посебне услове прописане законом и статутом Друштва.

Управу бира надзорни одбор већином гласова, на основу јавног конкурса, за избор најбоље квалификованог кандидата, према оперативним и пословним потребама Друштва.

За члана управе Друштва не може бити именовано лице које обавља извршну функцију у политичкој странци.

Кандидат за члана Управе поред услова прописаних законом, мора да испуњава и посебне критеријуме и услове прописане Статутом Друштва.

1. **Престанак Друштва**

Члан 15.

Друштво престаје:

1. истеком времена за које је основано,
2. правноснажном одлуком скупштине акционара која се доноси квалификованом већином,
3. правноснажном одлуком надлежног суда којом се одређује брисање друштва по службеној дужности,
4. одлуком стечајног суда о отварању и закључењу стечајног поступка којом се одбија отварање главног стечајног поступка због немогућности да се из стечајне масе покрију трошкови стечајног поступка,
5. стечајем и
6. у другим случајевима утврђеним законом и интерним актима Друштва који су наведени као основ за престанак друштва.
7. **Завршне одредбе**

Члан 16.

Досадашњи директор јавне установе Др Влатко Јефтић наставља дужност као вршилац дужности директора Друштва до редовног именовања директора Друштва у складу са законом, овом одлуком и статутом Друштва.

Члан 17.

Ступањем на снагу ове Одлуке престаје да важи Одлука о организовању Јавне установе Бања „Дворови“ Дворови од 1. децембра 1993. године, као и све измјене и допуне наведене Одлуке.

Члан 18.

Измјене и допуне ове Одлуке вршиће Скупштина Друштва.

Члан 19.

На питања која нису регулисана овом Одлуком примјењиваће се Закон о привредним друштвима, Закон о јавним предузећима, Статут Друштва и други релевантни прописи.

Члан 20.

Одлука ступа на снагу осмог дана од дана објављивања у "Службеном гласнику Града Бијељина".

|  |  |  |
| --- | --- | --- |
| Број:  Бијељина,  Датум: \_\_\_\_\_\_\_\_\_\_2015. године |  | ПРЕДСЈЕДНИК  СКУПШТИНЕ ГРАДА БИЈЕЉИНА  Драган Ђурђевић |

ОБРАЗЛОЖЕЊЕ

УЗ ПРИЈЕДЛОГ ОДЛУКЕ о организовању Јавне установе Бања „Дворови“ Дворови у затворено акционарско друштво

I ПРАВНИ ОСНОВ

Правни основ за доношење одлуке садржан је у члану 30. алинеја 31. Закона о локалној самоупрви, као и члану 189. Закона о привредним друштвима.

II РАЗЛОЗИ ЗА ДОНОШЕЊЕ ОДЛУКЕ

Одлука о организовању Јавне установе Бања „Дворови“ Дворови у затворено акционарско друштво је неопходан акт приликом регистрације Бање Дворови као затвореног акционарског друштва у регистрационом суду.

III ОБРАЗЛОЖЕЊЕ ПРЕДЛОЖЕНИХ ПРАВНИХ РЈЕШЕЊА У ОДЛУЦИ

Одлуком о организовању наводе се основни подаци о друштву (назив и сједиште друштва, назив оснивача, основни капитал, дјелатност, органи друштва, престанак друштва) прописани закона о привредним друштвима.

IV ФИНАНСИЈСКА СРЕДСТВА

За спровођење ове одлуке нису потребна средства у буџету Града.

Бијељина, 2015. године ОБРАЂИВАЧ,